ཀུན་གྱིས་མཁྱེན་གསལ་ལྟར།འདི་ལོར་གཞུང་སྒེར་གྱི་ཚོགས་པ་དུ་མས་བོད་ཀྱི་ཆོས་དང་རིག་གཞུང་།ཆབ་སྲིད་བཅས་ཀྱི་ཐོག་ཏུ་གོམ་གང་མདུན་སྤོས་ཀྱིས་ལས་འགུལ་གང་མང་སྤེལ་བཞིན་པའི་ནང་ནས་དམིགས་བསལ་གཅིག་ནི་ཀླུ་སྨྱོན་རྩོམ་རིག་བྱ་དགའི་ལས་འགུལ་འདི་ཡིན་ཞིང་།རྩོམ་རིག་བྱ་དགའ་འདི་ནི་སྟོང་ལོ་གསར་བའི་ནང་གི་བོད་ཀྱི་རྩོམ་པ་པོ་རྣམས་ཀྱི་རྣམ་དཔྱོད་དང་།ངག་རིག་སྒྱུ་རྩལ་གྱི་ཐོག་ཏུ་རིང་ཐུང་འཇལ་བྱེད་ཀྱི་ཐིག་ཤིང་དང་།ལྕི་ཡང་འདེགས་བྱེད་ཀྱི་རྒྱ་མ་རུ་གྱུར་ཡོད་པར་མ་ཟད།མ་འོངས་པའི་མི་ཚེའི་ལོ་རྒྱུས་ཀྱི་ནང་དུ་ཡང་།སྐབས་དེ་དུས་ཀྱི་བཙལ་བྱོལ་བོད་རིགས་རྩོམ་པ་པོ་རྣམས་ཀྱི་ཁྲོད་དུ་རང་ཉིད་ལ་རྩོམ་རིག་སྒྱུ་རྩལ་གྱི་གནས་བབས་ཇི་ཙམ་ཡོད་པའི་མཚོན་རྟགས་སུ་གྱུར་ཡོད་སྟབས།མིང་ཡོངས་སུ་གྲགས་པ་དང་མ་གྲགས་པའི་རྩོམ་པ་པོ་ལྔ་བཅུ་ཐམ་པས་རྩོམ་རིག་བྱ་དགའི་འགྲན་རྩོད་འདིའི་ཆ་ཤས་བླངས་ཡོད་པ་དང་།ཁོ་བོ་རང་ཡང་དེའི་ཁོངས་སུ་སྔོན་ཐོན་པ་བྱས་ནས་ཞུགས་པ་ཡིན།